AKB48

**AKB48** (dibaca sebagai *A.K.B. Forty-Eight*) merupakan kumpulan idola remaja wanita Jepun yang diasaskan oleh Yasushi Akimoto dengan konsep . Kumpulan ini mempunyai teater tetap di Akihabara, Tokyo, dan mengadakan persembahan setiap hari kecuali ada persembahan luar. Disebabkan permintaan tinggi, tiket persembahan diagihkan melalui sistem loteri.

## Sejarah
### Sejarah awal

AKB48 ditubuhkan hasil uji bakat anjuran Yasushi Akimoto pada Julai 2005, di mana 24 peserta terpilih menjadi Team A. Seterusnya, Team K dibentuk pada April 2006 dengan 19 anggota, manakala Team B ditubuhkan pada Disember 2006 dengan 18 anggota. Kumpulan ini melancarkan single pertama Sakura no Hanabiratachi pada Februari 2006 yang berjaya menduduki tempat ke-10 carta Oricon. Selepas menandatangani kontrak dengan DefSTAR Records, mereka mengeluarkan single pertama yang rasmi iaitu Aitakatta pada Oktober 2006. Pada tahun berikutnya, single mereka seperti Seifuku ga Jama wo Suru dan Keibetsu Shiteita Aijou mendapat sambutan, manakala pada April 2007 jumlah keseluruhan anggota mencapai 48 orang, selaras dengan nama kumpulan AKB48.

### Kecapaian
Pada era peralihan AKB48 ke bawah label King Records bermula dengan single ke-10 Oogoe Diamond pada 22 Oktober 2008. Seterusnya, mereka mengeluarkan 10nen Zakura pada Mac 2009 dan Namida Surprise! pada Jun 2009, masing-masing dalam versi biasa dan teater. Kemuncaknya, pada Oktober 2009, single RIVER menjadi titik kejayaan besar apabila buat pertama kali menduduki tempat pertama carta mingguan Oricon serta mencatat jualan tertinggi bagi kumpulan wanita tahun tersebut.

Sejak itulah AKB48 mencatat pelbagai rekod seperti jualan melebihi 500,000 unit, berada dalam carta mingguan Oricon selama 120 minggu, dan 48 minggu berturut-turut menduduki tempat pertama dalam carta karaoke Oricon. Mereka pernah memenangi Anugerah Rekod Jepun dua kali, iaitu pada 2011 melalui single Flying Get dan pada 2012 melalui Manatsu no Sounds Good!. Selain itu, mereka juga meraih Anugerah Jepun Gold Disc bagi kategori “*Single of the Year* (Single tahunan terbaik)” (J-Pop) selama 7 tahun berturut-turut bermula 2011, serta “Artis tahunan terbaik” (J-Pop) selama 3 tahun berturut-turut bermula 2012.

Dari segi jualan, AKB48 mencapai 10 juta unit pada 2011, 20 juta pada 2013, 30 juta pada 2014, dan 36 juta lebih pada 2015, menjadikan mereka artis nombor satu dari segi jualan CD single di Jepun. Pada 2016, mereka menjadi artis pertama sejak Oricon mula mengira pada 1968 yang melepasi 40 juta unit, seterusnya 50 juta pada 2018. Menjelang Mac 2020, jumlah jualan single mereka mencecah 56.03 juta unit, manakala album pula 6.64 juta unit. Pada 2023, mereka mengumumkan perpindahan label ke EMI Records di bawah Universal Music dan merilis single ke-61 pada April tahun sama.

### Ulang tahun ke-20 (2025)
Pada 2 April 2025, AKB48 melancarkan single ke-65 mereka yang berjudul  yang bermaksud "Pengakuan yang Tidak Sangka". Dalam lagu ini, Azuki Yagi, seorang pelatih generasi ke-18, dipilih sebagai pusat utama atau "center" untuk pertama kalinya. Ini adalah pencapaian besar bagi Yagi yang sebelum ini hanya berperanan sebagai pelatih. Lagu ini juga menggambarkan perasaan cemas dan teruja Yagi yang akhirnya menerima cabaran besar dalam perjalanan kariernya di AKB48. Single ke-66 berjudul "Oh my pumpkin!" dijadualkan akan dikeluarkan pada 13 Ogos 2025 juga buat pertama kalinya anggota dari kumpulan saudara dari luar negara telah dipilih untuk menyertai lagu utama single tersebut.

### 2026
Pada 25 Februari 2026, AKB48 melancarkan single ke-67 mereka yang berjudul  yang bermaksud "Bunga ceri yang tertinggal". 

## Teater

Teater AKB48 terletak di tingkat 8 Don Quijote Akihabara (Bangunan Minami) dan menjadi titik permulaan aktiviti kumpulan AKB48. Teater ini menjadi  pusat utama aktiviti mereka.

Di tingkat 5 bangunan yang sama, pernah ada AKB48 SHOP yang menjual DVD dan barangan rasmi, namun kedai ini ditutup pada Disember 2015.

Semua persembahan yang diadakan di teater ini dipanggil  atau “persembahan teater”, dan ia menjadi fokus utama aktiviti kumpulan. Persembahan terdiri daripada lagu-lagu asal, kebanyakannya lirik ditulis oleh Yasushi Akimoto selaku produser umum. Untuk satu set persembahan, Akimoto akan menilai ribuan demo lagu sebelum memilih lagu yang sesuai.

Selain itu, dari Jun hingga Oktober 2009, AKB48 juga pernah menggunakan Theatre G-Rosso (Tokyo Dome City Attractions) sebagai teater kedua, di mana mereka mengadakan persembahan secara tidak tetap.

Pada 17 Mac 2024, diumumkan bahawa selepas 19 tahun beroperasi, Teater AKB48 akan menjalani kerja pengubahsuaian bermula September 2024. Persembahan terakhir di teater sedia ada dijadualkan pada 1 September 2024. Kerja renovasi dijangka siap pada 7 Disember 2024, iaitu sehari sebelum ulang tahun ke-19 AKB48.

## Kumpulan AKB48

AKB48 mempunyai kumpulan saudara (*sister group*) yang ditubuhkan di dalam negara dan di luar negara.

## Anggota kumpulan
Kedudukan anggota AKB48 tertakluk kepada perubahan yang kerap disebabkan oleh graduasi, kemasukan, rombakan pasukan, dan pemindahan antara AKB48 dan pelbagai kumpulan kembarnya. Pada 18 Ogos 2025, kumpulan ini terdiri daripada 35 anggota tetap dan lapan anggota pelatih (kenkyuusei).  Narumi Kuranoo merupakan "ketua pengurus" AKB48. 

### Anggota tetap

### Anggota pelatih (Kenkyuusei)

## Unit
### Sub-Unit
* No Sleeves (ノースリーブス)
* Watarirouka Hashiritai 7 (渡り廊下走り隊 7)
* French Kiss
* Not yet
* DiVA
* Tentoumu Chu! (てんとうむChu!)
* Valentine Kiss

### Bekas ''Sub-unit''
* Team Dragon from AKB48
* Team Z
* Mini Skirt (ミニスカート)
* Honegumi from AKB48 (ほね組 from AKB48)
* ICE from AKB48
* Crayon Friends from AKB48 (クレヨンフレンズ from AKB48)
* Chocolove from AKB48
* Himawari-gumi (ひまわり組)
* Okashina Sisters (お菓子なシスターズ)
* AKBIdoling!!!
* Natto Angel (ナットウエンジェル)
* Queen & Elizabeth

## Diskografi

## Filemografi

## Anugerah

## Rujukan

## Pautan Luar

*  
* AKB48 Official Blog 〜 from 1830m（blog rasmi）
* AKB48 Google+ Blog akrib - Ameba Blog
* AKB48 - Universal Music Japan
* AKB48 - King Records